นายกรัฐมนตรี เชิญชวนใช้ปิ่นโตลดโลกร้อน ขอหน่วยงานราชการเร่งสร้างความเข้าใจประชาชน
นายกรัฐมนตรี เชิญชวนใช้ปิ่นโตลดโลกร้อน ขอหน่วยงานราชการเร่งสร้างความเข้าใจประชาชนก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ไม่ตอบคำถามของสื่อมวลชนกรณีที่สื่อต่างประเทศออกมายืนยันว่า ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เคยถูกดำเนินคดีเกี่ยวกับยาเสพติดที่ประเทศออสเตรเลียด้านนายเทวัญ ลิปตพัลลภ รัฐมนตรีประจำสำนักนายกรัฐมนตรี นำคณะผู้บริหาร สำนักงานคณะกรรมการคุ้มครองผู้บริโภค (สคบ.) เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนำเสนอโครงการ “สคบ. งดพลาสติก หิ้วปิ่นโต โชว์ถุงผ้า” เพื่อช่วยลดปัญหาขยะพลาสติกที่ส่งผลกระทบต่อสิ่งแวดล้อมและเพื่อเป็นตัวอย่างให้ข้าราชการทุกหน่วยงาน โดยนายกรัฐมนตรี เชิญชวนให้ทุกคนหันมาร่วมมือกันลดขยะและช่วยกันแก้ปัญหาสิ่งแวดล้อมและช่วยลดโลกร้อนด้านนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นำเสนอนิทรรศการ 10 package “ปลอดภัยดี สุขภาพดี งานดี มีความสุข ในสถานประกอบการ” เพื่อกระตุ้นวัยทำงานดูแลสุขภาพตนเอง สร้างคุณภาพชีวิตที่ดี นายกรัฐมนตรี กล่าวว่า อยากให้คนไทยอย่าสนใจแต่เรื่องในโซเชียลฯ โดยเฉพาะประเด็นกระพี้ต่างๆ และขอให้ทุกหน่วยงานสร้างความเข้าใจถึงการทำงานเรื่องต่างๆ ให้ประชาชนอย่างต่อเนื่องจากนั้น นายกรัฐมนตรี ชมกิจกรรมประชาสัมพันธ์ การจัดนิทรรศการพิเศษ เรื่อง จิ๋นซี ฮ่องเต้ : จักรพรรดิองค์แรกของแผ่นดินจีนกับกองทัพทหารดินเผา ซึ่งเป็นนิทรรศการที่รวบรวมโบราณวัตถุชิ้นสำคัญอายุกว่า 2,700 ปี โดยจะนำมาจัดแสดง ที่พิพิธภัณฑสถานแห่งชาติ พระนคร ระหว่างวันที่ 15 กันยายน-15 ธันวาคม 2562 พร้อมเชิญชวนคนไทยศึกษาประวัติศาสตร์ของชาติอื่นบ้าง และเชิญชวนไปดู นิทรรศการดังกล่าวเพราะหาดูได้ยาก